
Ministru kabineta rīkojums Nr. 642
Rīgā 2023. gada 3. oktobrī (prot. Nr. 48 16. §)
Par valsts līdzdalības saglabāšanu sabiedrībā ar ierobežotu atbildību "Rīgas Austrumu klīniskā universitātes slimnīca", valsts sabiedrībā ar ierobežotu atbildību "Paula Stradiņa klīniskā universitātes slimnīca", valsts sabiedrībā ar ierobežotu atbildību "Bērnu klīniskā universitātes slimnīca" un vispārējo stratēģisko mērķi
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 1. un 2. punktu:
· 1. Saglabāt valsts līdzdalību sabiedrībā ar ierobežotu atbildību "Rīgas Austrumu klīniskā universitātes slimnīca" (reģistrācijas Nr. 40003951628). 
· 2. Noteikt sabiedrības ar ierobežotu atbildību "Rīgas Austrumu klīniskā universitātes slimnīca" vispārējo stratēģisko mērķi – saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus Latvijas iedzīvotājiem, īstenojot ārstniecības iestāžu sadarbības teritoriju principu Pierīgā un Rīgā, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību.
· 3. Saglabāt valsts līdzdalību valsts sabiedrībā ar ierobežotu atbildību "Paula Stradiņa klīniskā universitātes slimnīca" (reģistrācijas Nr. LV40003457109).
· 4. Noteikt valsts sabiedrības ar ierobežotu atbildību "Paula Stradiņa klīniskā universitātes slimnīca" vispārējo stratēģisko mērķi – saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus Latvijas iedzīvotājiem, īstenojot ārstniecības iestāžu sadarbības teritoriju principu Pierīgā un Rīgā, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību.
· 5. Saglabāt valsts līdzdalību valsts sabiedrībā ar ierobežotu atbildību "Bērnu klīniskā universitātes slimnīca" (reģistrācijas Nr. LV40003457128).
· 6. Noteikt valsts sabiedrības ar ierobežotu atbildību "Bērnu klīniskā universitātes slimnīca" vispārējo stratēģisko mērķi – saglabāt, uzlabot un atjaunot bērnu veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus bērniem, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību.
· 7. Atzīt par spēku zaudējušu:
· 7.1. Ministru kabineta 2019. gada 28. augusta rīkojumu Nr. 417 "Par sabiedrības ar ierobežotu atbildību "Rīgas Austrumu klīniskā universitātes slimnīca" vispārējo stratēģisko mērķi" (Latvijas Vēstnesis, 2019, 176. nr.);
· 7.2. Ministru kabineta 2019. gada 19. augusta rīkojumu Nr. 403 "Par valsts sabiedrības ar ierobežotu atbildību "Paula Stradiņa klīniskā universitātes slimnīca" vispārējo stratēģisko mērķi" (Latvijas Vēstnesis, 2019, 169. nr.);
· 7.3. Ministru kabineta 2019. gada 12. septembra rīkojumu Nr. 437 "Par valsts sabiedrības ar ierobežotu atbildību "Bērnu klīniskā universitātes slimnīca" vispārējo stratēģisko mērķi" (Latvijas Vēstnesis, 2019, 188. nr.).

